ત્રીજું, અરબ સાગરમાંથી પસાર થતાં પાકિસ્તાનનાં જહાજોની નાકાબંધી કરવી જોઇએ. જીવનજરૂરિયાતના માલ સિવાયનાં તમામ જહાજોને આપણે અટકાવી રાખવાં જોઇએ. આપણે તેમ કરી શકીએ છીએ. જે જહાજોમાં શસ્ત્રો જતાં હોય તે આપણે શા માટે જવા દેવાં જોઇએ? આ ઉપરાંત આપણા દેશની એરસ્પેસ પણ પાકિસ્તાન ઉપયોગ ન કરી શકે તેવી જાહેરાત કરી દેવી જોઇએ અને છેલ્લે પાકિસ્તાનમાંથી આપણી કૉન્સ્યુલેટના મોટા અધિકારીઓને પાછા બોલાવી લેવા જોઇએ. ત્યાં માત્ર નામ પૂરતા થોડા અધિકારી રાખી શકાય. ઉપરાંત આપણે ત્યાં રહેલા પાકિસ્તાનના અધિકારીઓને પાછા જવા કહી દેવું જોઇએ. આપણે આ બધું કરવું જ પડશે.”